لندن (مانیٹرنگ ڈیسک) انگلش فاسٹ باولر سٹورٹ براڈ ءِ ضابطہ نا خلاف ورزی آ بطور ریفری والد کرس براڈ میچ فیس نا 15 درسد ڈنڈ کرے۔ مانچسٹر ٹیسٹ اٹ جوشیلا وڑ اس تخوک آ باولر سٹورٹ براڈ یاسر شاہ ءِ آؤٹ کرسا خراب ءُ لوز کاریم اٹ ایس، یاسر شاہ ے معاملہ ءِ چٹفسا ورندی تتو۔ مروک آ واقعہ مانچسٹر ٹیسٹ نا ارٹمیکو ڈائی ٹی پیش بسوسُس۔ میچ ریفری کرس براڈ معاملہ نا نوٹس ءِ ہلک و تینا مار سٹورٹ براڈ ءِ میچ فیس نا 15 درسد ڈنڈ انا وڑاٹ بنفے۔ سٹورٹ براڈ ءِ تینا ردی نا احساس مس و او سزا چیلنج کننگ نا جاگہ غا قبول کرے۔
